הילטון מקריי

הילטון מקריי (באנגלית: Hilton McRae; נולד ב-28 בדצמבר 1949) הוא שחקן סקוטי שמופיע בתיאטרון, בקולנוע ובטלוויזיה.

ביוגרפיה
ממוזער|מקריי עם בני משפחה וחברים בליל הסיום של ההצגה "Rabbit" בתיאטרון אולד רד ליון
מקריי נולד בדנדי. לפני שסיים את לימודיו באוניברסיטת אדינבורו היה מקריי חבר בלהקת התיאטרון הרדיקלית 7:84. ב-1977 הצטרף ללהקה השייקספירית המלכותית. הוא התרכז בעיקר באוונגרד ובתיאטרון פוליטי.

ב-1983 הופיע מקריי ללא קרדיט בתפקיד ארוול קריניד בסרט האמריקאי "מלחמת הכוכבים - פרק 6: שובו של הג'דיי". בקולנוע הבריטי שיחק בין השאר בסרטים "אהובת הקצין הצרפתי" ו"גרייסטוק: אגדת טרזן".

מקריי שיחק במחזות זמר אחדים על במות התיאטרון בלונדון בהם "מאמה מיה!" ו"מיס סייגון" בו גילם את דמות המהנדס. בהפקת הבכורה בבריטניה של המחזה "Caroline, or Change" שיחק מקריי בתפקיד מר סטופניק בתיאטרון המלכותי הלאומי, שזכה בפרס המחזמר הטוב ביותר של עיתון האיבנינג סטנדרד. ב-2008 גילם מקריי את הדחליל בהפקה של "הקוסם מארץ עוץ" שהוצגה בסאות'בנק סנטר.

ב-2006 שיחק מקריי במחזה "Rabbit" מאת נינה ריין, שעלתה בתיאטרון אולד רד ליון, ואחר כך הועברה לטרפלגר סטודיוס בוייטהול.

ב-2009 קיבל מקריי ביקורות נלהבות על הופעתו בדרמה הטלוויזיונית "The Execution of Gary Glitter".

מקריי כיכב במחזה "סונאטת קרויצר" המבוססת על הנובלה מאת טולסטוי. ההצגה עלתה ב-2009 בתיאטרון גייט בלונדון עם מקריי בהופעת סולו, והוצגה שוב בשנת 2012. ההפקה הוצגה גם בעיר ניו יורק. הופעתו זכתה לשבחים הן בממלכה המאוחדת והן בארצות הברית בין השאר בניו יורק טיימס.

חיים אישיים
מקריי נשוי לשחקנית לינדזי דאנקן, ולהם בן בשם קאל מקריי (נולד בספטמבר 1991).

מקריי שהיה חבר קרוב וחבר ללימודים באוניברסיטה של איאן צ'ארלסון, כתב פרק בספר לזכרו "For Ian Charleson: A Tribute" שיצא לאור ב-1990.

פילמוגרפיה
 שנה שם שם באנגלית תפקיד הערות 1977 Maidens' Trip מתיו בפרק "Charity" 1980 Play for Today רוברט סדרת טלוויזיה (2 פרקים) 1981 אהובת הקצין הצרפתי The French Lieutenant's Woman סם 1981 If Winter Comes קרולי סרט טלוויזיה 1982 Dead Ernest מוצרט סדרת טלוויזיה (פרק אחד) 1983 הגרסה של נלי Nelly's Version נווד סרט טלוויזיה 1983 Gaskin ג'ון רוסינגטון סרט טלוויזיה 1983 מלחמת הכוכבים - פרק 6: שובו של הג'דיי Star Wars: Episode VI - Return of the Jedi ארוול קריניד ללא קרדיט 1983 No Excuses פים / פין סדרת טלוויזיה (2 פרקים) 1984 גרייסטוק Greystoke: The Legend of Tarzan, Lord of the Apes וילי 1985 Screen Two צ'ארלי הנדון בפרק "Poppyland" 1985 Max Headroom ברוגל סרט טלוויזיה 1985 Roll Over Beethoven גריף סדרת טלוויזיה (פרק אחד) 1988 Hannay לורד דריסדייל בפרק "Act of Riot" 1989 William Tell שכיר חרב בפרק "The Lost City" 1989 The Justice Game גרי קוואן סדרת טלוויזיה 1990 King of the Wind קוק 1992 זורו Zorro נרסיסו בפרק "The Reward" 1993 The Secret Rapture נורמן 1994 Shakespeare: The Animated Tales הורטנסיו / פיטר בפרק "אילוף הסוררת" 1995 TV Operas אנטואן סדרת טלוויזיה 1995 Voices ג'רלד דאפי 1998 The Bill קלייב בלמן בפרק "Deep End" 1999 מנספילד פארק Mansfield Park מר פרייס, אביה של פאני 2001 בחזרה לאחוזת העמק Monarch of the Glen מורדו סדרת טלוויזיה (פרק אחד) 2003 Serious and Organised ג'ון סנדס בפרק "Greed" 2003 עדות אילמת Silent Witness קולין אוסבורן בפרק "Beyond Guilt" 2004 רציחות במידסומר Midsomer Murders מתיו ספירמן בפרק "Bad Tidings" 2004 Murder City אמרטון לינקס בפרק "Nothing Sacred" 2004בובי ג'ונס Bobby Jones: Stroke of Genius ג'ימי מיידן 2004 Frances Tuesday פלת'ם סרט טלוויזיה 2007 הולבי סיטי Holby City אלן סימפסון בפרק "Paranoid Android" 2008 רופאים Doctors ד"ר מקרתי סדרת טלוויזיה (6 פרקים) 2009 Memorabilis ג'ון סרט קצר 2009 Red Riding: The Year of Our Lord 1983 קלייב מקגינס סרט טלוויזיה 2009 המפקח לואיס Inspector Lewis מק בפרק "Counter Culture Blues" 2009 The Execution of Gary Glitter גארי גליטר סרט טלוויזיה 2011 זן Zen מסימו קולונה / "ג'יאני" מיני-סדרה 2011 Injustice אדם כריסטי מיני-סדרה 2011 The Power of Three גורדון 2012 נורה Nora רובין סרט קצר 2012 תחבולות חדשות New Tricks פרנק מקנאיר בפרק "Glasgow UCOS" 2012 טימון איש אתונה Timon of Athens אפמנטוס 2014 Playhouse Presents מר אדמס בפרק "Foxtrot 2014 Serena דוקטור 2015 הרחק מההמון הסואן Far from the Madding Crowd ג'ייקוב סמולברי 2015 מקבת' Macbeth מקדונלד 2016 אנדוור Endeavour The Great Zambezi בפרק "Ride" 2016 הכחשה Denial השופט ג'ון טרנץ' 2017 תחושה של סוף The Sense of an Ending אלכס סטיוארט 2017 שעה אפלה Darkest Hour ארתור גרינווד 2019 צ'רנוביל Chernobyl מילאן רדניקוב מיני-סדרה 2020 היום השלישי The Third Day ג'אני מיני-סדרה

קישורים חיצוניים

הערות שוליים

קטגוריה:בוגרי אוניברסיטת אדינבורו
קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בריטים שנולדו ב-1949